बेहिसाब राशि जमा कराई, गरीब कल्याण योजना में नहीं दिया योगदान
नोटबंदीके बाद शहर के कुछ व्यापारियों ने अपने बैंकों में बेहिसाब राशि तो जमा कराई, लेकिन ईमानदारी से उन्होंने तो इनकम टैक्स चुकाया और ही प्रधानमंत्री गरीब कल्याण योजना में योगदान दिया। ऐसे ही तीन व्यावसायिक प्रतिष्ठानों पर गुरुवार शाम आयकर विभाग की टीमों ने सर्वे की कार्रवाई शुरू की। इसी तरह, एक अन्य प्रतिष्ठान पर आयकर विभाग की इन्वेस्टिगेशन टीम ने सर्वे शुरू किया। आयकर विभाग के संयुक्त आयकर आयुक्त रेंज-1 एसके मीणा ने बताया कि शहर के सोजती गेट हैदर बिल्डिंग और रावतों का बास इलाके के दो ज्वैलर्स और एमडीएम अस्पताल के सामने एक डाइग्नोस्टिक सेंटर के संचालक द्वारा नोटबंदी के बाद बड़ी राशि बैंकों में जमा करवाई गई थी, लेकिन इन पर तो नियमानुसार टैक्स ही दिया गया और ही पीएमजीकेवाई में ही नियमानुसार योगदान दिया। इन तीनों ही प्रतिष्ठान पर सर्वे की कार्रवाई शुरू की गई है। इनके यहां हिसाब-किताब में कई तरह की अनियमितताएं मिली हैं। जांच पूरी होने के बाद आगामी कार्रवाई की जाएगी। दूसरी ओर, आयकर विभाग की इन्वेस्टिगेशन विंग के सहायक आयकर निदेशक जोधपुर जेके सुरति ने बताया कि सरदारपुरा इलाके में गुरुवार दोपहर एक डायमंड कारोबारी के दो ठिकानों पर जांच शुरू की गई है।
hin_Deva hin_Deva